  Майя Бывальцева Удмуртиысь студентъёс, школаын дышетскисьёс, егитъёслэн огазеяськонъёссылэн ёзчиоссы но вань мылкыд карисьёс «Открытки Победы» ӵектосэ пыриськыны быгато. Со сярысь элькунысь дышетонъя но тодосъя министерстволэн пресс-службаез ивортэ. Открыткаын Быдӟым Атыкай ожын Вормонлэсь тодметъёссэ возьматыны кулэ. Суредэз ӵошкинэс (горизонтально), А4 форматэн быдэстоно, ӟуч яке йӧскалык кылъёсын «С днём Победы!» гожтоно. Озьы ик Вормон Нуналлэн 75 ар тырмонэзлы сӥзем муниципал но улосвыл вожвылъяськонъёсы но фестивальёсы пыриськем ужъёсты но ыстыны луэ, но соос ӵектослэн куронъёсызлы тупаны кулэ Открыткаосты лэзён пумысен валэктонъёсты ӵектослэн  учкыны луэ. Со сяна, (3412) 51-07-44 номеръя валэктонъёс сётозы. Ужъёсты 9-тӥ куартолэзёзь кутозы. Нимысьтыз кылдытэм ресурсын вань вуэм открыткаосын слайд-шоу лэсьтозы. Озьы ик соос ивортодэт вӧлмытӥсь ёзэсъёсын но мерлыко площадкаосын кутыны луоз. Ӵектосэз Росси азьмуртлэн Приволжск федерал округъя ужоскето муртэзлэн аппаратэз кичӧлтӥз. Тодэ вайытом, озьы ик Удмуртиын улӥсьёс Быдӟым Атыкай ож аръёсы совето калыклэн геройлыкезлы, лулчеберетъя пӧртэмлыкезлы но огазе луэмезлы сӥзем интерактивной адӟытонэз кылдытонэ пыриськыны быгато.  Тегъёс: Мерлык Ижкар егитъёс Удмуртия ПФО пиналъёс ВормонНунал БыдӟымАтыкайож суредан  